Постоянство

Превод от испански: Александър Муратов, Атанас Далчев, 1978

chitanka.info

Доспехите са моя накит,

почивката ми е война,

постелята ми са скалите,

а бдение ми е съня.

Убежищата са незнайни

и ме очаква много път,

с промените си небесата

от добрина ми пакостят.

От рид на рид и край морето

вървя със неуморен ход,

за да издиря дали има

към щастието мое брод.

Ала за вас съм аз, госпожо,

готов да страдам цял живот.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.